Dr House

"Dr House" on Emmy auhinnaga pärjatud Ameerika Ühendriikide telesari, mille stsenarist on David Shore. Koomilis-iroonilist dr House'i kehastab inglise näitleja Hugh Laurie [ˈhjuː ˈlɒri], kes on rolli eest pärjatud muu hulgas Kuldgloobuse ja Ekraaninäitlejate Gildi auhinnaga ning olnud dr House'i osatäitmise eest eri auhindadele nomineeritud kokku 26 korral. Telesari oli ekraanidel 2004. aasta novembrist kuni 2012. aasta maini. 66 riigis näidatud "House" oli 2008. aastal maailma vaadatuim telesari. Eestis on telesarja näidanud TV3 ja Kanal 2. Telesarja saab vaadata ka Netflixis. Telesarja peategelane Gregory House on inimpõlgurist geenius, kes juhib New Jerseys Princeton-Plainsboro õppehaiglas arstiderühma. Igas jaos esineb keeruliste haigustunnustega ravitav. Rühm üritab patsiendile diagnoosi panna ja ta haigust ravida. Harilikult saadab neid seejuures edu alles siis, kui ravitava seisund on eluohtlikuks muutunud. Üldjuhul võetakse dr House'i maailmakuulsasse osakonda vastu ainult haigeid, kellele ei ole suudetud mujal õiget diagnoosi panna ning kelle seisund on seetõttu keeruliseks on muutunud. Enamasti lükkab House tagasi juhtumid, mida ta ei pea huvitavaks. Diagnoosi panemisel toimub arutelu, mida juhib House. Seejuures lisab House tahvlile haigustunnuseid ja võimalikke diagnoose ning tõmbab välistatud ideid maha. Tihtipeale eirab House oma meeskonna arvamusi ning paneb need proovile, viidates olulistele teguritele, mida nad pole arvestanud. Lisaks tuleb ette, et ravitav valetab oma haigusnähtude ja oluliste haigusloo mõjurite kohta, mispeale House ühmab: "Kõik valetavad." või "Haigustunnused ei valeta." Sageli saadab House kellegi oma meeskonnast vajalike niidiotste leidmiseks haige koju, kusjuures ilma haige loata. Jao kestel pannakse patsiendile mitu korda vale diagnoos, mille alusel teda ka ravitakse. Valest ravist tingitud edasised tüsistused põhjustavad uusi haigusnähte, mis aga jao lõpuks House'il õige diagnoosi aitavad panna. Olles väisanud 7. hooaja lõpuosas Cuddyt, ja teinud seda mõneti ühiskonna reegleid eiraval viisil – nimelt sõites Cuddy söögituppa sisse autoga, läbi Cuddy maja akende ja seina, veedab dr House seejärel ligi aasta vangistuses (8. hooaja algusosad), kust vabaneb katseajale. Neis osades on filmi tegevustik ehitatud üles eelnevatest osadest mõneti erinevalt. Hooaja ja ühtlasi kogu seriaali lõpetuseks lavastab House oma surma ja loobub arstipraktikast. Peategelane Gregory House on inimpõlgaja, küünik ja toriseja. Mõned ta tavatud ravimeetodid põhjustavad töökaaslastega lahkhelisid. Ta ei näita peaaegu kunagi oma patsientide suhtes üles kaastunnet. James Wilson on haigla onkoloogiaosakonna juhataja ja dr House'i ainus sõber. Lisa Cuddy mängis haigla peaarsti seitsmenda hooaja lõpuni. Kaheksandast hooajast tuli tema asemele Eric Foreman. Keerulisemate ja ohtlikumate inimuuringute teostamiseks vajas House nende nõusolekut. Dr House'i meeskonda kuulusid sarja vältel järgmised peamised osatäitjad, ilmumise järjekorras: "Teardrop" Massive Attack* (USA-s) 5:31 "See the World" Gomez ("Half-Wit") 4:04 "Walter Reed" Michael Penn ("Fools for Love") 3:41 "Beautiful" Elvis Costello ("Autopsy") 3:51 "Dear God" Sarah McLachlan 3:55 "Feelin' Alright" Joe Cocker ("Detox") 4:14 "Waiting on an Angel" Ben Harper ("Lines in the Sand") 3:55 "Got To Be More Careful" Jon Cleary & the Absolute Monster Gentlemen ("Heavy") 6:42 "God, Please Let Me Go Back" Josh Rouse 4:21 "Are You Alright?" Lucinda Williams ("Fetal Position") 5:21 "Good Man" Josh Ritter ("Human Error") 4:09 "You Can't Always Get What You Want" Band From TV 4:24 "Minnie the Moocher" Band From TV. Emmy auhind Parim draamasarja käsikiri: David Shore ("Kolm lugu"; 2005) Parim jumestus: D. Dokter, J. Kelman & E. French ("Ei me ette tea"; 2007) Parim draamasarja lavastajatöö: Greg Yaitanes ("House'i pea"; 2008) Kuldgloobus Parim draamasarja meesnäitleja: Hugh Laurie (2006; 2007) Ekraaninäitlejate Gildi auhind Parim draamasarja meesnäitleja: Hugh Laurie (2007; 2009) Linastus 2-tunnilise esilinastusena USA-s, Kanadas ja Austraalias, kahe eraldi osana aga teistes riikides, näiteks Ühendkuningriigis. Seriaal ja selle loojad on olnud 107 auhinna nominendiks ja saavutanud 39 võitu. 'House' is world's most popular TV show vaadatud 2012-06-01 House Rules: Quotes and Sayings from Doctor House, [2017, veebruar 26] TV3 antud pealkirjad, kui pole märgitud teisiti. See pealkiri vajab täpsustamist. Ametlik koduleht House, FB Dr House andmekogus IMDb (inglise) Dr House andmekogus Filmiveeb There’s A Doctor Behind ‘House’: Internist Lisa Sanders, YaleNews/news.yale.edu, 30. oktoober 2009 Tunnusmeloodiad Massive attack – Teardrop (Dr.House Theme Soundtrack) (USA-s) House M.D. Theme Soundtrack House SoundTrack:Got To Be More Careful Dr. House SoundTrack:Dear God Dr. House Soundtrack: Feelin' Alright Dr House Soundtrack : Waiting On An Angel Dr. House SoundTrack See The World Dr. House SoundtrackTrack: God, Please Let Me Go Back Windy Wagner – You Don't Have to Worry Josh Ritter – Good Man House Theme song All 3 House M.D openers/themes/intros (American, Singaporean and European), selle järgi saab väita, et eestis näidatud osadel on tunnusmeloodia Singapuri oma